Diari Oficial de la Generalitat Valenciana


Sumari del DOGV 3161, del 14-01-1998 (1998/239)

ACORD de 2 de desembre de 1997, del Govern Valencià, pel qual s'autoritza determinada modificació de crèdit que afecta els capítols VI i VII del programa 442.10, Sanejament i Depuració d'Aigües, i els capítols IV i VII del programa 431.10, Arquitectura i habitatge, per un import total de 7.052.613.566 pessetes.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3161

Data del DOGV
:   14-01-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/239


Organisme emissor


Tipus de document
:   Acord

ACORD de 2 de desembre de 1997, del Govern Valencià, pel qual s'autoritza determinada modificació de crèdit que afecta els capítols VI i VII del programa 442.10, Sanejament i Depuració d'Aigües, i els capítols IV i VII del programa 431.10, Arquitectura i habitatge, per un import total de 5.327.511.511 pessetes. [1998/A239]
  
El Govern Valencià, en la reunió del dia 2 de desembre de 1997, va adoptar l'acord següent:
  
"L'Institut Valencià d'Habitatge, SA, tancà el passat exercici de 1996 amb unes pèrdues, no cobertes amb l'aportació de la Conselleria d'Obres Públiques, Urbanisme i Transports, de 5.888.858.687 pessetes. El capital social de l'empresa ascendeix a 2.686 milions de pessetes i el patrimoni net, segons els comptes anuals tancats el 31 de desembre de 1996, assoleix un import de 2.540.000.021 pessetes. En la disminució patrimonial experimentada per la societat concorren les circumstàncies establides en l'article 63 de la Llei de Societats Anònimes, segons el qual ha de reduir-se el capital social si el patrimoni net disminueix dos terços parts del capital social i transcorre un exercici social sense recuperar el patrimoni.
  
Una vegada transcorreguda quasi la totalitat d'aquest exercici de 1997 i no havent-se produït la dita recuperació, la Conselleria d'Obres Públiques, Urbanisme i Transports com a organisme al qual es troba adscrita la societat i que proveeix per mitjà del seu pressupost el finançament necessari per al seu funcionament, proposa realitzar una aportació equivalent a l'import de la pèrdua sofrida, a fi de restaurar l'equilibri en la seua situació patrimonial. Aquesta aportació es realitzaria a càrrec de les disponibilitats existents en la línia 306 del capítol VII del mateix programa 431.10, disponibilitats de Crèdit Derivades de Reajustaments en Anualitats pendents d'Autorització pel Govern Valencià.
  
D'altra banda, també s'han realitzat ajustaments en els compromisos en curs per compte de convenis en el capítol de despesa VII del programa 442.10, Sanejament i Depuració d'Aigües, que han alliberat 1.000 milions de pessetes, i en el capítol VI del mateix programa existeixen disponibilitats de crèdit per un import de 500 milions de pessetes. Ambdues quantitats es proposa destinar-les a ampliar el finançament de l'Entitat Pública de Sanejament d'Aigües Residuals de la Comunitat Valenciana.
  
Ha de tenir-se en compte que les modificacions de crèdit que s'autoritzen a continuació estan condicionades a la preceptiva aprovació dels reajustaments en anualitats 97 i futurs proposats per la Conselleria d'Obres Públiques, Urbanisme i Transports en la línia 306 del programa 431.10, Arquitectura i Habitatge, que suposaran unes disponibilitats a càrrec de les quals es finançarà la línia 302 d'aquest programa, i les disponibilitats que pel mateix concepte es generaran en la línia 1.500 del programa 442.10, Sanejament i Depuració d'Aigües, a càrrec de les quals es finançarà la línia 812, "Subvencions operacions de capital Entitat SARCV", del mateix programa.
  
En conseqüència, i en virtut dels articles 18 i 19 de la Llei de Pressupostos de la Generalitat Valenciana, tenint en compte l'article 29 de la Llei d'Hisenda Pública de la Generalitat Valenciana que possibilita els reajustaments esmentats en les despeses d'abast plurianual, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar l'augment de crèdit en les aplicacions pressupostàries i pels imports següents:
  
Aplicació Import
  
13.19.588.61.4 933.205.635
  
27.35.160.61.9 7.085.181.123
  
Segon
  
Autoritzar la minoració de crèdit en les aplicacions pressupostàries i pels imports següents:
  
Aplicació Import
  
39.53.976.92.8 7.961.807.578
  
54.65.282.92.9 022.614.421
  
Tercer
  
Autoritzar l'augment en la dotació de la línia de subvenció nominativa "Subvenció a l'Institut Valencià d'Habitatge", capítol IV del programa 431.10, Arquitectura i Habitatge, en un import de 1.779.964.141 pessetes, i en la línia de subvenció nominativa "Subvenció operacions de capital Entitat SARCV", capítol VII del programa 442.10, Sanejament i Depuració d'Aigües, per un import de 1.500 milions de pessetes, que queden com s'indica:
  
Quart
  
Autoritzar la minoració en la dotació de la línia de subvenció 306, "Subvencions actuacions segons convenis", capítol VII del programa 431.10, per un import de 3.691.714.705 pessetes, amb l'autorització prèvia de reajustaments d'anualitats, i en la línia de subvenció 1.500, "Sanejament i depuració d'aigües", capítol VII del programa 442.10, Sanejament i Depuració d'Aigües, per un import de 1.000 milions de pessetes, que queden així:
  
València, 2 de desembre de 1997
  
El conseller secretari del Govern Valencià,